**ORDIN**

pentru aprobarea Procedurii de anulare a obligațiilor de plată accesorii

Având în vedere dispoziţiile:

 - art. 37 alin. (3) din Ordonanţa Guvernului nr. 6/2019 privind instituirea unor facilităţi fiscale, cu modificările și completările ulterioare;

 - avizul favorabil al Ministerului Finanțelor Publice nr. 806306/2019;

 - referatul de aprobare al Direcției Financiar Contabilitate nr. 714625/2019;

în temeiul prevederilor art. 4 alin. (4) din Regulamentul de organizare şi funcţionare a Autorităţii Naţionale de Reglementare pentru Serviciile Comunitare de Utilităţi Publice – A.N.R.S.C., aprobat prin Ordinul  preşedintelui Autorităţii Naţionale de Reglementare pentru Serviciile Comunitare de Utilităţi Publice – A.N.R.S.C nr. 22/2017, cu modificările și completările ulterioare, şi ale art. 16 alin. (7) și (9) din Legea serviciilor comunitare de utilități publice nr. 51/2006, republicată, cu modificările și completările ulterioare,

Preşedintele Autorităţii Naţionale de Reglementare pentru Serviciile Comunitare de Utilităţi Publice emite prezentul ordin:

Art. 1 Se aprobă Procedura de anulare a obligațiilor de plată accesorii, conform Cap. II din Ordonanța Guvernului nr. 6/2019 privind instituirea unor facilități fiscale, cu modificările și completările ulterioare, prevăzută în anexa care face parte integrantă din prezentul ordin.

Art. 2 Prezentul ordin se publică în Monitorul Oficial al României, Partea I.

Preşedintele Autorităţii Naţionale de Reglementare

pentru Serviciile Comunitare de Utilităţi Publice,

 Ionel Tescaru

București

Nr. 565/2019